|  |  |  |  |  |
| --- | --- | --- | --- | --- |
| **Številka:** | | 35009-5/2016/46/10921-03 |  | |
| **Ljubljana, dne** | | 20. 2. 2018 |
| **GENERALNI SEKRETARIAT VLADE**  **REPUBLIKE SLOVENIJE**  [**gp.gs@gov.si**](mailto:gp.gs@gov.si) | | |
| Zadeva: | | Predlog sklepa o pripravi državnega prostorskega načrta za vetrno elektrarno Zajčica in sklepa o imenovanju delovne skupine za njegovo pripravo – predlog za obravnavo | | |
| 1. | Predlog sklepov vlade: | | | |
| **Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2) je Vlada Republike Slovenije na … seji dne … pod točko … sprejela naslednji sklep:**   1. Vlada Republike Slovenije sprejme Sklep o pripravi državnega prostorskega načrta za vetrno elektrarno Zajčica, ki Ministrstvo za okolje in prostor objavi na svoji spletni strani. 2. Vlada Republike Slovenije sprejme Sklep o imenovanju delovne skupine za pripravo državnega prostorskega načrta za vetrno elektrarno Zajčica.   Priloga:   * Sklep o pripravi državnega prostorskega načrta za vetrno elektrarno Zajčica * Sklep o imenovanju delovne skupine za pripravo državnega prostorskega načrta za vetrno elektrarno Zajčica   Prejmejo:   * Ministrstvo za okolje in prostor ([gp.mop@gov.si](mailto:gp.mop@gov.si)): Direktorat za prostor, graditev in stanovanja, Direktorat za okolje(za področje ohranjanja narave), * Ministrstvo za okolje in prostor Direkcija RS za vode; * Ministrstvo za infrastrukturo ([gp.mzi@gov.si](mailto:gp.mzi@gov.si)): Direktorat za energijo, * Ministrstvo za infrastrukturo Direktorat za kopenski promet (za področji cestne in železniške infrastrukture) * Ministrstvo za infrastrukturo, Direktorat za letalski in pomorski promet (za področje letalstva) * Ministrstvo za okolje in prostor, Agencija Republike Slovenije za okolje ([gp.arso@gov.si](mailto:gp.arso@gov.si)); * Ministrstvo za kmetijstvo, gozdarstvo in prehrano Direktorat za kmetijstvo ([gp.mkgp@gov.si)](mailto:gp.mkgp@gov.si)), * Ministrstvo za kmetijstvo, gozdarstvo in prehrano, Direktorat za gozdarstvo, lovstvo in ribištvo ([gp.mkgp@gov.si)](mailto:gp.mkgp@gov.si)); * Ministrstvo za notranje zadeve, Sekretariat, Urad za logistiko (gp.mnz@gov.si); * Ministrstvo za kulturo, Direktorat za kulturno dediščino ([gp.mk@gov.si](mailto:gp.mk@gov.si)); * Ministrstvo za zdravje, Direktorat za javno zdravje ([gp.mz@gov.si](mailto:gp.mz@gov.si)); * Ministrstvo za obrambo, Direktorat za logistiko, Sektor za gospodarjenje z nepremičninami ([glavna.pisarna@mors.si](mailto:glavna.pisarna@mors.si)); * Ministrstvo za obrambo, Uprava Republike Slovenije za zaščito in reševanje ([dgzr@urszr.si](mailto:dgzr@urszr.si)); * Amicus d. o. o., Planina 3, 4000 Kranj; * Občina Divača, Kolodvorska ulica 3/a 6215 Divača; * z 2. točko sklepa imenovani   V vednost:   * Ministrstvo za finance ([gp.mf@gov.si](mailto:gp.mf@gov.si)); * Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); * Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | |
| 3.a | Osebe, odgovorne za strokovno pripravo in usklajenost gradiva: | | | |
| * Irena MAJCEN, ministrica, * Lidija STEBERNAK, državna sekretarka, * Barbara RADOVAN, generalna direktorica Direktorata za prostor, graditev in stanovanja * Ana Vidmar, vodja Sektorja za prostorsko načrtovanje, * Tjaša Gregorič, podsekretarka. | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | |
| 4. | Predstavniki vlade, ki bodo sodelovali pri delu Državnega zbora RS: | | | |
| 5. | Kratek povzetek gradiva: | | | |
| Po izvedeni prostorski konferenci koordinator pripravi sklep, s katerim v skladu z 21. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2; v nadaljnjem besedilu: ZUPUDPP) določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.  Ko koordinator sklep uskladi s pobudnikom, ga v skladu s tretjim odstavkom 22. člena ZUPUDPP sprejme Vlada Republike Slovenije.  Sklep v skladu z drugim odstavkom 22. člena ZUPUDPP vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.  V skladu s tretjim odstavkom 22. člena ZUPUDPP Vlada Republike Slovenije skupaj s sklepom imenuje tudi delavno skupino za pripravo državnega prostorskega načrta, ki jo sestavlja predstavnik pobudnika, koordinatorja in investitorja. | | | | |
| 6. | Presoja posledic: | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | NE |
| b) | na usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | na gospodarstvo, posebej na mala in srednja podjetja ter konkurenčnost podjetij | | | DA |
| d) | na okolje, kar vključuje tudi prostorske in varstvene vidike | | | NE |
| e) | na socialno področje | | | NE |
| f) | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | NE |
| 7.a | **Predstavitve ocene finančnih posledic, višjih od 40 000 EUR:** | | | |
| 7.b | **Predstavitev ocene finančnih posledic, nižjih od 40 000 EUR:** | | | |
| **Kratka obrazložitev**  Investitor Amicus d. o. o., 4000 Kranj ni neposredni proračunski uporabnik, ni uporabnik javnih financ in ne bo potreboval poroštva Republike Slovenije pri pridobivanju kreditov. Ocenjena vrednost investicije je 31.350.000,00 EUR. Sredstva za pripravo državnega prostorskega načrta in strokovnih podlag bodo zagotovljena iz finančnih sredstev investitorja. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | NE |
| 9. | **Predstavitev sodelovanja javnosti:** | | | |
| **Gradivo je bilo predhodno objavljeno na spletni strani predlagatelja** | | | | NE |
| Razlogi za neobjavo:  Predlog sklepa predhodno ni bil objavljen na spletni strani predlagatelja, in tako nanj tudi niso bile podane oz. prejete pripombe ali predlogi civilne družbe.  V skladu z 18. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr.,57/12 in 61/17 - ZUreP-2; v nadaljnjem besedilu: ZUPUDPP) je bila 22. marca 2017 do 26. aprila 2017 javno objavljena Pobuda za pripravo državnega prostorskega načrta za vetrno elektrarno Zajčica.  Sklep je bil pripravljen na podlagi dogovorov, sklenjenih na prostorski konferenci dne 11. januarja 2018, ki so temeljili na pridobljenih smernicah nosilcev urejanja prostora in na predlogih, ki jih je javnost podala v tem času.  V skladu z določbami ZUPUDPP bo v nadaljnji postopek priprave državnega prostorskega načrta vključena tudi vsa zainteresirana javnost. | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | DA |
| 11. | Gradivo je uvrščeno v delovni program vlade: | | | NE |
| **Irena MAJCEN**  **M I N I S T R I C A** | | | | |

**Priloge:**

* JEDRO gradiva 1: Predlog Sklepa o pripravi državnega prostorskega načrtaza vetrno elektrarno Zajčica;
* Jedro gradiva 2: Sklep o imenovanju delovne skupine;
* Jedro gradiva 3: Obrazložitev;

**JEDRO** **GRADIVA 1:**

Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2) je Vlada Republike Slovenije na … seji dne … pod točko … sprejela

**S k l e p**

**o pripravi državnega prostorskega načrta za**

**vetrno elektrarno Zajčica**

1. **Splošno**

V skladu s tem sklepom se pripravi državni prostorski načrt za vetrno elektrarno Zajčica (v nadaljnjem besedilu: državni prostorski načrt).

Sklep je pripravljen na podlagi pobude ministrstva za infrastrukturo (dopis št. 360-186/2014/5, z dne 7. 3. 2017), utemeljeno z gradivom, ki ga je izdelal LUZ d. d., Ljubljana (št. 8034, novembra 2016 dop. februarja 2017) in analize smernic, ki jo je izdelal LUZ d. d., Ljubljana (št. 8034, novembra 2017).

1. **Opis načrtovane prostorske ureditve z osnovnimi značilnostmi**

Prostorska ureditev zajema gradnjo polja vetrne elektrarne Zajčica (v nadaljevanju: PVE) vključno z vsemi pripadajočimi funkcionalnimi objekti in ureditvami.

Polje vetrne elektrarne Zajčica obsega do 9 vetrnih elektrarn skupne instalirane moči do 30 MW skladno z energetskim dovoljenjem (Ministrstvo za infrastrukturo, št. 360-186/2014/2 z dne 4. 5. 2016).

Skupaj z vetrnimi elektrarnami se načrtuje izvedba dostopnih poti do posameznih vetrnih elektrarn in priključnih 20 kV kablovodov. Posamezne vetrne elektrarne bodo povezane z 20 kV kablovodom v skupino do 3 vetrne elektrarne, od vsake skupine pa poteka 20 kV priključni kablovod do točke, kjer se PVE a vključi v elektroenergetsko omrežje.

1. **Cilj načrtovane prostorske ureditve**

Načrtovana PVE Zajčica bo prispevala k povečanju proizvodnje električne energije iz obnovljivih virov v skladu z Energetskim zakonom ([EZ-1](http://www.pisrs.si/Pis.web/pregledPredpisa?id=ZAKO6665) , Uradni list RS, št. [17/2014](https://www.uradni-list.si/1/content?id=116549#!/Energetski-zakon-%28EZ-1%29), [81/2015](http://www.uradni-list.si/1/objava.jsp?sop=2015-01-3191)) in Nacionalnim akcijskim načrtom za obnovljive vire energije za obdobje 2010 – 2020, (AN OVE, ki ga je sprejela Vlada RS na 90. seji julija 2010).

1. **Okvirno območje in občine, na območju katerih bo predvidoma načrtovana prostorska ureditev**

**Vse načrtovane ureditve so v občini Divača. Predlagana stojna mesta vetrnic so umeščena na vrhove in slemena hribov Zajčica, Na Gavgah in Strmec v smeri severozahod - jugovzhod in sicer v dveh vzporednih vrstah. Znotraj širšega območja je le del zemljišč, namenjen dejanski izvedbi prostorskih ureditev in sicer: stojišča vetrnic, trase povezovalnih kablov, dostopnih poti in spremljajočih ureditev izven polja vetrnih elektrarn za potrebe vključitve v elektroenergetsko omrežje. Znotraj območja bodo v postopku priprave prostorskega načrta in usmeritev okoljskega poročila stojišča stojnih mest ter moči in velikosti vetrnih elektrarn, ter spremljajoče ureditve, kot so ureditve dostopnih poti, kablovodov in vključitve v elektroenergetski sistem, optimizirane.**

1. **Pobudnik in investitor državnega prostorskega načrta**
2. **Pobudnik priprave državnega prostorskega načrta** je Ministrstvo za infrastrukturo, Direktorat za energijo, Langusova ulica 4, Ljubljana (v nadaljnjem besedilu: pobudnik);
3. **Investitor priprave državnega prostorskega načrta** je Amicus d. o. o., Planina 3, 4000 Kranj.
4. **Državni in lokalni nosilci urejanja prostora, ki sodelujejo v postopku priprave državnega prostorskega načrta**
   1. **Državni nosilci urejanja prostora,** ki sodelujejo pri pripravi državnega prostorskega načrta, so:

* Ministrstvo za kulturo, Direktorat za kulturno dediščino;
* Ministrstvo za zdravje, Direktorat za javno zdravje;
* Ministrstvo za obrambo, Uprava Republike Slovenije za zaščito in reševanje;
* Ministrstvo za obrambo, Direktorat za logistiko, Sektor za gospodarjenje z nepremičninami;
* Ministrstvo za infrastrukturo, Direktorat za kopenski promet (za področji cestne in železniške infrastrukture);
* Ministrstvo za infrastrukturo, Direktorat za letalski in pomorski promet (za področje letalstva);
* Ministrstvo za infrastrukturo, Direktorat za energijo (za področje rudarstva);
* Ministrstvo za kmetijstvo, gozdarstvo in prehrano, Direktorat za kmetijstvo;
* Ministrstvo za kmetijstvo, gozdarstvo in prehrano, Direktorat za gozdarstvo, lovstvo in ribištvo;
* Ministrstvo za okolje in prostor, Direktorat za okolje (za področje ohranjanja narave),
* Ministrstvo za okolje in prostor, Direkcija RS za vode,
* Ministrstvo za notranje zadeve, Sekretariat, Urad za logistiko.
  1. Vloge za pridobitev mnenj se v vednost pošljejo tudi:
* Zavod za gozdove Slovenije, Centralna enota;
* Zavod za ribištvo Slovenije;
* Zavod RS za varstvo narave, Območna enota Nova Gorica;
* Zavod za varstvo kulturne dediščine Slovenije, Območna enota Nova Gorica;
* ELES, d. o. o., Ljubljana;
* Elektro Primorska d. d., Nova Gorica;
* Plinovodi d. o. o., Ljubljana;
* Javna agencija za civilno letalstvo RS.

1. **Lokalni nosilci urejanja prostora je:**

* **Občina Divača.**

1. **Odločitev o obveznosti izvedbe celovite presoje vplivov na okolje in presoje sprejemljivosti državnega prostorskega načrta**

Ministrstvo za okolje in prostor je dne 22. 11. 2017 izdalo odločbo št. 35409-74/2017/27, v kateri je določeno, da je v postopku priprave državnega prostorskega načrta treba izvesti postopek celovite presoje vpliv na okolje, vključno s presojo presoje sprejemljivosti vplivov na varovana območja.

1. **Način pridobitve strokovnih rešitev**

**Strokovna rešitev načrtovane prostorske ureditve se pridobi z utemeljitvijo rešitve.**

1. **Seznam podatkov in strokovnih podlag glede na fazo, v kateri se te pridobijo oziroma pripravijo**
2. Faza načrtovanja študije variant oz. utemeljitve rešitve:

* **idejne rešitve;**
* **študija variant oz. utemeljitev rešitve (vključno optimizacija števila in lokacij stojišč);**
* **okoljsko poročilo, z dodatkom o presoji sprejemljivosti;**
* **predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 4);**
* **strokovna podlaga s področja poplavne in erozijske ogroženosti;**
* **strokovna podlaga uskladitve načrtovanih posegov s stališča poseganja v območje omejene in nadzorovane rabe letališča Divača).**

1. Faza načrtovanja predlagane rešitve in sprejema državnega prostorskega načrta:

* **geodetski načrt;**
* **idejni projekt (vključno z uskladitvijo kablovoda s predvideno širitvijo avtoceste za en vozni pas, ukrepi in rešitvami za priključitev v omrežje in prilagoditvami obstoječe gospodarske javne infrastrukture in grahenega javnega dobra);**
* **predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 5 do 7 oziroma 8 do 13 na območjih registriranih arheoloških najdišč);**
* **analiza posegov na kmetijska zemljišča in GERK za posamezna kmetijska gospodarstva;**
* **določitev prisotnosti habitatov živalskih in rastlinskih vrst na območju državnega prostorskega načrta ter njihovo stanje ohranjenosti (vključno z monitoringom ptic, netopirjev in velikih zveri);**
* **študija z določenimi razredi poplavne nevarnosti (t.i. hidrološko-hidravlična študija);**
* **študija stojišč s preveritvijo odmikov od stanovanjskih objektov s stališča hrupa in negativnega vpliva na bivalno okolje, vpliv stojišč na življenjske možnosti divjadi, gozdne ceste in vlake;**
* **dopolnitev okoljskega poročila, z dodatkom o presoji sprejemljivosti (vključno s študijo vpliva elektromagnetnega polja in študijo vpliva stojišč na naravno vrednoto Raški prelom ter Regijski park Škocjanske jame);**
* **preveritev stojišč s stališča vpliva na civilno letalstvo;**
* **projektna dokumentacija za prilagoditev in vključevanje v elektroenergetski sistem;**
* **državni prostorski načrt;**
* **morebitne druge strokovne podlage potrebne za izdelavo DPN (npr. presoja vplivov na okolje);**
* **spremembe in dopolnitve grafičnega dela državnega lokacijskega/prostorskega načrta, če bodo rešitve tega državnega prostorskega načrta posegle v drug državni lokacijski/prostorski načrt.**

1. **Obveznosti pobudnika, koordinatorja in investitorja v zvezi s pripravo državnega prostorskega načrta in njenim financiranjem**
2. **Pobudnik:**

* **sodeluje pri objavah javnih naznanil v posameznih fazah priprave državnega prostorskega načrta;**
* **sodeluje pri pripravi vseh gradiv potrebnih za izdelavo državnega prostorskega načrta;**
* **se udeležuje vseh sestankov v zvezi s pripravo državnega prostorskega načrta ter javnih obravnav, razprav in drugih potrebnih dogodkov v postopku priprave državnega prostorskega načrta.**

1. **Koordinator:**

* **zagotavlja preglede dokumentacije v postopku priprave državnega prostorskega načrta (študije variant, osnutka in predloga državnega prostorskega načrta) ter drugih morebiti potrebnih dokumentov;**
* **uskladi projektne naloge za pripravo te dokumentacije z investitorjem in sodeluje pri pripravi vseh gradiv potrebnih za izdelavo državnega prostorskega načrta;**
* **organizira in vodi javne obravnave v skladu z zakonom, ki ureja umeščanje prostorskih ureditev državnega pomena v prostor,**
* **skrbi za javne objave ključnih faz državnega prostorskega načrta.**

1. **Investitor:**

* **pripravi projektne naloge za dokumentacijo v postopku priprave državnega prostorskega načrta in jih pred izvedbo razpisov uskladi s koordinatorjem;**
* **izbere izdelovalca te dokumentacije in strokovnih podlag, navedenih v nadaljevanju;**
* **sodeluje pri pripravi dokumentacije ter gradiv za Vlado Republike Slovenije;**
* **udeležuje se sestankov, javnih obravnav in drugih dogodkov v postopku priprave državnega prostorskega načrta, skupaj z izdelovalci dokumentacije, ki jo naroča;**
* **naroči in plača dokumentacijo v postopku priprave državnega prostorskega načrta iz točke IX.;**
* **naroči in plača morebitne druge strokovne podlage, če se v postopku priprave državnega prostorskega načrta izkaže, da je njihova izdelava potrebna in utemeljena.**

1. **Obveznosti nosilcev urejanja prostora v zvezi s pridobivanjem podatkov in strokovnih podlag, potrebnih za načrtovanje prostorskih ureditev, ter s tem povezane roke in financiranje**

V postopku priprave državnega prostorskega načrta naslednji nosilci urejanja prostora zagotovijo naslednje podatke in strokovne podlage:

* **Ministrstvo kulturo, kot nosilec urejanja prostora zagotovi predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 7). Če iz objektivnih razlogov na strani Ministrstva za kulturo nastopijo okoliščine, ki imajo za posledico odstopanje od terminskega plana za pripravo državnega prostorskega načrta, lahko za doseganje tega terminskega plana omenjene predhodne arheološke raziskave zagotovi investitor. Investitor ni upravičen do povračila tako nastalih stroškov, če mu Ministrstvo za kulturo pisno pojasni te razloge in je njihova objektivnost utemeljena.**

Št.:

Ljubljana, dne

**JEDRO** **GRADIVA 2:**

Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2) je Vlada Republike Slovenije na … seji dne … pod točko … sprejela

**S k l e p**

**o i m e n o v a n j u D E L O V N E S K U P I N E**

**za pripravo državnega prostorskega načrta za vetrno elektrarno Zajčica**

1. **Sestava delovne skupine**

Delovno skupino za pripravo državnega prostorskega načrta za vetrno elektrarno Zajčica (v nadaljnjem besedilu: državni prostorski načrt) sestavljajo naslednji člani:

* Tjaša Gregorič, podsekretarka, Ministrstvo okolje in prostor, Direktorat za prostor, graditev in stanovanja – predstavnica koordinatorja priprave državnega prostorskega načrta (v nadaljnjem besedilu: koordinator);
* Cveto Kosec, sekretar, Ministrstvo za infrastrukturo, Direktorat za energijo – predstavnik pobudnika priprave državnega prostorskega načrta (v nadaljnjem besedilu: pobudnik);
* Mojca Grobelnik, Amicus d. o. o. – predstavnica investitorja državnega prostorskega načrta (v nadaljnjem besedilu: investitor).

1. **Naloge delovne skupine**

Delovna skupina je odgovorna za pripravo državnega prostorskega načrta. Člani opravljajo naloge v skladu z Zakonom o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2) in v skladu s Sklepom o pripravi državnega prostorskega načrta za pripravo državnega prostorskega načrta . ., št. … z dne …).

1. **Način dela delovne skupine**
2. Delovna skupina deluje in usklajuje delovne obveznosti na sestankih, z dopisi in po elektronski pošti.
3. Če ni mogoče doseči soglasja med člani delovne skupine, koordinator priprave državnega prostorskega načrta o tem obvesti ministra, pristojnega za prostor.
4. Administrativno-tehnična dela opravljajo organi in organizacije za člane, ki jih zastopajo.
5. Stroški dela delovne skupine bremenijo organe in organizacije, ki jih člani zastopajo.
6. **Prenehanje delovanja delovne skupine**

Delovna skupina preneha delovati z dnem uveljavitve Uredbe o državnem prostorskem načrtu. Delovna skupina lahko preneha delovati tudi prej, če Vlada RS odloči, da se postopek priprave tega državnega prostorskega načrta ustavi.

Št.: …

Ljubljana, dne

**JEDRO GRADIVA: 3:**

**O B R A Z L O Ž I T E V**

**K sklepu o začetku priprave**

**državnega prostorskega načrta ZA VETRNO ELEKTRARNO ZAJČICA**

**in sklepu o imenovanju delovne skupine za njegovo pripravo**

I. UVOD

1. Pravna podlaga za sprejem Sklepa o pripravi državnega prostorskega načrta za vetrno elektrarno Zajčica in Sklepa o imenovanju delovne skupine za njegovo pripravo

V skladu z 21. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2; v nadaljnjem besedilu: ZUPUDPP) koordinator po izvedeni prostorski konferenci pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.

Ko koordinator sklep uskladi s pobudnikom, ga v skladu s tretjim odstavkom 22. člena ZUPUDPP sprejme Vlada Republike Slovenije.

V skladu s tretjim odstavkom 22. člena ZUPUDPP Vlada Republike Slovenije skupaj s sklepom o pripravi državnega prostorskega načrta imenuje tudi delavno skupino za pripravo tega državnega prostorskega načrta, ki jo sestavlja predstavnik pobudnika, koordinatorja in investitorja.

V skladu z določbami 21. člena ZUPUDPP se člani prostorske konference na podlagi analize in osnutka sklepa o pripravi načrta uskladijo in dogovorijo o aktivnostih, potrebnih za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev. S tem povezane naloge, roke zanje in njihovo financiranje se določijo s sklepom o pripravi načrta.

II. VSEBINSKA OBRAZLOŽITEV predvidenih REŠITEV

Sklep v skladu z drugim odstavkom 22. člena ZUPUDPP vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.

Sklep je pripravljen na podlagi pobude Ministrstva za infrastrukturo (dopis št. 360-186/2014/5, z dne 7. 3. 2017), utemeljeno z gradivom, ki ga je izdelal LUZ d. d., Ljubljana (št. 8034, novembra 2016 dop. februarja 2017) in analize smernic, ki jo je izdelal LUZ d. d., Ljubljana (št. 8034, novembra 2017).

Načrtovana PVE Zajčica bo prispevala k povečanju proizvodnje električne energije iz obnovljivih virov v skladu z načeli energetske politike (Pogodba o delovanju Evropske unije (PDEU, člen 194), Okvirna strategija za trdno energetsko unijo s podnebno politiko, usmerjeno v prihodnost [(COM(2015)0080)](http://eur-lex.europa.eu/legal-content/SL/TXT/?uri=celex:52015DC0080) in Energetskim zakonom ([EZ-1](http://www.pisrs.si/Pis.web/pregledPredpisa?id=ZAKO6665) , Uradni list RS, št. [17/2014](https://www.uradni-list.si/1/content?id=116549), [81/2015](http://www.uradni-list.si/1/objava.jsp?sop=2015-01-3191)), Strategijo prostorskega razvoja Slovenije (OdSPR, Uradni list RS št 76/4), Nacionalnim akcijskim načrtom za obnovljive vire energije za obdobje 2010 – 2020, (AN OVE, ki ga je sprejela Vlada RS na 90. seji julija 2010) in usmeritvami za pripravo Energetskega koncepta Slovenije (posvetovalni dokument, ki ga je na podlagi EZ -1 pripravilo Ministrstvo za infrastrukturo)..

Predlagana lokacija je v strokovni podlagi za nacionalni energetski program za obdobje 2010 – 2030 (Aquarius d. o. o., Ljubljana, 2010 – 2011) opredeljena med potencialnimi območji za izkoriščanje vetrne energije v Sloveniji.

**Prostorska ureditev zajema gradnjo vetrne elektrarne Zajčica vključno z vsemi pripadajočimi funkcionalnimi objekti in ureditvami.**

**Polje vetrne elektrarne Zajčica obsega do 9 vetrnih elektrarn skupne instalirane moči do 30 MW skladno z energetskim dovoljenjem (Ministrstvo za infrastrukturo, št. 360-186/2014/2 z dne 4. 5. 2016).**

Skupaj z vetrnimi elektrarnami se načrtuje izvedba dostopnih poti do posameznih vetrnih elektrarn in priključnih 20 kV kablovodov. Posamezne vetrne elektrarne bodo povezane z 20 kV kablovodom v skupino do 3 vetrne elektrarne, od vsake skupine pa poteka 20 kV priključni kablovod do točke, kjer se PVE Zajčica vključi v elektroenergetsko omrežje.

Vse načrtovane ureditve so v občini Divača. Predlagana stojna mesta vetrnic so umeščena na vrhove in slemena hribov Zajčica, Na Gavgah in Strmec

III. pojasnila v zvezi S pripravo investicijske dokumeNtacije

**Investitor ni uporabnik javnih financ in ne bo potreboval poroštva Republike Slovenije pri pridobivanju kreditov.**

IV. Predstavitev presoje posledic na posamezna področja.

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **nima** posledic na javnofinančna sredstvavečji od 40 000 EUR.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep o pripravi državnega prostorskega načrta je podlaga za pripravo študije variant in drugih strokovnih podlag ter državnega prostorskega načrta v skladu ZUPUDPP. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor državnega prostorskega načrta v skladu s sklepom o pripravi tega načrta naročiti izdelavo študije variant in drugih strokovnih podlag ter državnega prostorskega načrta. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

**d) Posledice na okolje, kar vključuje tudi prostorske in varstvene vidike**

Predlagano gradivo **nima** posledicna okoljekar vključuje tudi prostorske in varstvene vidike.

V skladu z ZUPUDPP bo v postopku priprave državnega prostorskega načrta v fazi načrtovanja variant poiskana rešitev na podlagi študije utemeljitve variante, ki bo s prostorskega, varstvenega, tehnološkega in ekonomskega vidika ocenjena kot sprejemljiva.

Pridobljena je odločba št. 35409-74/2017/27, z dne 22. 11. 2017 v kateri je določeno, da je v postopku priprave državnega prostorskega načrta treba izvesti postopek strateške presoje vpliv na okolje, vključno s presojo presoje sprejemljivosti vplivov na varovana območja.

V postopku celovite presoje vplivov na okolje bo ugotovljena sprejemljivost vplivov predlagane variante in o tem pridobljena odločba.

Sočasno z odločanjem o sprejemljivosti vplivov predlagane rešitve bo izveden tudi predhodni postopek v skladu z 51.b členom ZVO-1, v katerem bo ARSO izdal sklep o tem, ali je za ta državni prostorski načrt treba izvesti tudi presojo vplivov na okolje, v katerem bo ugotovljena sprejemljivost vplivov državnega prostorskega načrta na okolje in pridobljeno okoljevarstveno soglasje.

**e) Posledice na socialno področje**

Predlagano gradivo **nima** posledicna socialno področje. Sklep o pripravi državnega prostorskega načrta je podlaga za pripravo dokumentacije v postopku priprave državnega prostorskega načrta v skladu z ZUPUDPP. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumenta razvojnega načrtovanja.